Sabinet | Volume 117, Issue 3287
Issue 3287, 2015 Die Kerkblad - Volume 117,
Issue 3287, 2015 Navigate this Journal About Current issue Previous issues Submit a paper Contact the editor Volumes & issues
Roeping... weet ons nog wat dit beteken? : van die redakteur
Dit is reeds byna twee maande na Kersfees en die aanbreek van die nuwe jaar. Op hierdie stadium het die opgewondenheid van die nuwe jaar reeds baie van sy glans verloor. Soveel (miskien die meeste) nuwejaarsvoornemens het vervaag. Die lewe gaan weer sy gewone gang, met sy daaglikse swoeg en sweet, sy onsekerhede oor die politiek en die ekonomie, die kwessies van taal en onderwys, ensovoorts.
In Christus alleen : uit die Woord
Die Kerkblad 117, pp 2 –3 (2015)
Die wet van die Here verkondig die wil van God. Dit laat ons ons sonde besef, maar die wet alleen, en selfs die stiptelike nakoming van die wet, kan nooit vir ons die ware lewe gee nie. Die ware lewe, hier en in die ewige hiernamaals, is alleen in Christus te vind, nêrens anders nie!
Is &apos;n sinode regtig nodig? : redaksioneel
Die Kerkblad 117, pp 4 –5 (2015)
Wanneer hierdie uitgawe verskyn, is die Algemene Sinode van 2015 reeds agter die rug. Ons kan in hierdie uitgawe reeds oor sommige besluite rapporteer. En, soos gewoonlik, sal daar uiteenlopende reaksie op sommige besluite wees. Die redaksie oorweeg om in hierdie en volgende uitgawes kommentaar en moontlike diskussie op sommige besluite te plaas, sonder om die sinode weer in Die Kerkblad te hou.
God praat Afrikaans : brandpunt
Die Kerkblad 117, pp 6 –8 (2015)
Gedurende 2014 het die proef vertaling van die Nuwe Testament en Psalms van die BDV (Bybel: &apos;n Direkte Vertaling) verskyn. Dis &apos;n vertaling waarna ons uitsien, te meer omdat die GKSA oorspronklik die inisiatief geneem het om vir so &apos;n tipe vertaling te vra. Verskeie van ons teologiese professore en predikante is by die projek betrokke. Proff. Herrie van Rooy en Gert Jordaan is onderskeidelik op die redaksiekomitees van die Ou en Nuwe Testament om afrondingswerk te doen.
Bybelse eskatologie (2) : fokus
Die Kerkblad 117, pp 9 –10 (2015)
Dit is lewensbelangrik vir die gelowige se verstaan van die einde en eindtyd om by die heel begin van God se pad met die mens in die paradys te gaan kers opsteek. Soos al opgemerk, ons drink steeds uit dieselfde stroom water waaruit Adam en Abraham hulle dors geles het. Ou en Nuwe Testament is onlosmaaklik deur die een Goddelike verhaal aan mekaar verbind.
Omkopery en korrupsie : fokus
Die Kerkblad 117, pp 11 –12 (2015)
Die aangeleentheid van omkopery en korrupsie geniet tans besondere aandag in Suid-Afrika, veral na &apos;n aantal gebeure en uitsprake die afgelope tyd. So het pres. Jacob Zuma in Januarie 2014 op Nelspruit gesê dat "die ANC-regering se standpunt bly baie duidelik dat korrupsie beveg moet word waar dit ook al voorkom". Later het koerante egter berig dat die president beweer het dat die strafregtelike klagte teen hom laat vaar moet word, omdat korrupsie net in die "Westerse paradigma" &apos;n misdaad is.
Lykverbranding ... as plaasvervanger vir die begrafnis : besinning
R.L. (Roelf) Vorster
Die Kerkblad 117, pp 13 –15 (2015)
Daar is al heelwat oor sogenaamde lykverbranding, of kremasie, geskryf - daarvoor en daar teen. Gewoonlik word in die Bybel gesoek na Skrifgedeeltes wat kremasie afwys, maar sonder sukses, want God se Woord praat nie uitdruklik daaroor nie. Dit maak dan die deur oop vir diegene wat kremasie voorstaan om dit met bloot rasionele redenasies goed te praat.
Ds. Cassie Aucamp het &apos;n paar vrae aan dr. Douw Breed, voorsitter van die Algemene Sinode, gevra : Algemene Sinode 2015
Die Kerkblad 117, pp 17 –21 (2015)
Ds. Cassie Aucamp het &apos;n paar vrae aan dr. Douw Breed, voorsitter van die Algemene Sinode, gevra.
Groeteboodskappe : Algemene Sinode 2015
Die Kerkblad 117, pp 22 –23 (2015)
Algemene Sinode 2015 - Groeteboodskappe van buitelandse afgevaardigdes.
Eenheid in verskeidenheid : Algemene Sinode 2015
Moet alle Gereformeerde Kerke in alle sake presies dieselfde dink en doen, of kan daar maar verskille wees? En indien daar verskille mag wees, hoe ver kan die verskille gaan voordat dit die eenheid tussen kerke in gedrang bring? Dis die vrae wat al hoe meer opgeduik het soos dit die afgelope dekades duidelik geword het dat alle Gereformeerdes nie meer in alles dieselfde dink en doen nie.
Vrou in die besondere dienste &apos;n wesenlike saak : Algemene Sinode 2015 - kommentaar
Die Algemene Sinode het op 9 Januarie besluit dat die saak van die vrou in die besondere dienste (predikant, ouderling, diaken), &apos;n wesenlike saak is (vgl. ook &apos;n berig in Beeld, 10 Januarie). Hierdie besluit hang saam met &apos;n ander besluit van die sinode dat "wesenlike" sake voortaan op &apos;n "spesiale algemene sinode" hanteer kan word, &apos;n nuwe "struktuur" wat ook deur die Algemene Sinode geskep is.
Verhouding met NG Kerk op vaste basis : Algemene Sinode 2015
Een van die sake waarvoor Sinode 2015 onthou sal word, is die feitlik eenparige goedkeuring van &apos;n memorandum wat ons ekumeniese verhoudinge met die NG Kerk uitspel, juis nadat die "memorandum van ooreenkoms" in 2012 deur ons Sinode afgekeur is. Die aanvaarding van hierdie memorandum span die kroon op gesprekke tussen die drie Afrikaanse Kerke wat al meer as &apos;n halfeeu duur.
Gemeente kry hulp om weer "regte pad" te volg : Algemene Sinode 2015 - in die pers
Die Gereformeerde Kerk Linden (GKL) wyk af van &apos;n gereformeerde bedieningswyse. Dit is die hart van &apos;n klagte wat reeds in 2009 deur lidmate van dié kerk ingedien is en wat gister in die soveelste appèlsaak deur die Gereformeerde Kerke in Suid-Afrika (GKSA) gehandhaaf is. Die klaers het glo beweer kinders word toegelaat om nagmaal te gebruik; mense wat nie as predikante bevestig is nie, preek; enige liedere is gesing en ouers kon hulle kinders eerder inseën as laat doop. Die klaers beweer ook daar word in die erediens afgewyk van gebruike waarop die GKSA ooreengekom het. Daaronder is die gebruik van die geloofsbelydenis, die Tien Gebooie en die bevestigingsformuliere vir kerklike dienaars.
Die Omkeerstrategie - &apos;n hartsveranderende besluit tot groei van die kerk : Algemene Sinode 2015
Die Kerkblad 117, pp 29 –31 (2015)
In 2012 het die Sinode met groot opgewondenheid die opdrag tot die Omkeerstrategie goedgekeur. Met die pas afgelope Sinode het ons kerke met groot erns en ootmoed die voorgestelde strategie goedgekeur. Dat hierdie voorwaar &apos;n hartsveranderende besluit is, blyk duidelik uit die volgende kernbesluit wat die Sinode geneem het: "In die lig van en in aansluiting by reeds bestaande besluite roep die Sinode die kerke om haar te verwonder oor die genade dat ons deel het aan Christus en die verwerkliking van God se ewige raadsplan op aarde deur die voortgang van die evangelie."
Gemeenskap van gelowiges oor die hele wêreld : Algemene Sinode 2015
Ons het met Sinode 2015 opnuut onder die indruk gekom hoe wyd ons familie van kerke strek. Ek as gelowige, ons as gemeente, die GKSA as kerk verband staan nie alleen in hierdie wêreld nie. Genadiglik nie. Ons leef op hierdie aarde tussen ander gelowiges. Ons word deur mekaar bemoedig, onderrig, opgebou en selfs vermaan. Die afgelope jare kom ons as kerke al hoe meer onder die indruk van die wye gereformeerde wêreld waarbinne ons leef.
Benoeming van Deputate Sinode 2015 : Algemene Sinode 2015
Onder al die werksaamhede van en tydens &apos;n Algemene Sinode tel ook die benoeming van deputate om aan opdragte van die Sinode uitvoering te gee. Die Algemene Sinode 2015 het &apos;n verskeidenheid en talle deputate groepe goedgekeur. Die benoeming geld vir drie jaar se werksaamhede om oor die uitvoering van opdragte met aan bevelings aan die Algemene Sinode van 2018 te rapporteer.
Bronkhorstspruit vier 110 jaar : van oraloor
Die gemeente is afgestig van die Geref. Kerk Pretoria. Op 23 Desember 1904 het die kommissie van die Algemene Vergadering byeengekom tot stigting van die gemeente Erasmus te Bronkhorstspruit en is vyf ouderlinge en vyf diakens gekies. Die stigtingsrede is op 24 Desember 1904 gevoer en die kerkraadslede is in hulle ampte deur ds. M Postma van Pretoria bevestig.
Canada Water Kerk (Londenbediening) : van oraloor
H.K. (Kruger) De Kock
Die Kerkblad 117, pp 35 –37 (2015)
"So, hoe gaan dit nog daar in Londen? Is daar nie maar min Afrikaanssprekendes daar oorkant nie? Moet julle nie maar terugkom nie?" Ek kry dikwels sulke vrae as ons in Suid-Afrika kuier. Wat gewoonlik volg, is eintlik nie net &apos;n antwoord nie, maar eerder &apos;n getuienis van die grootheid van die Here se planne. Planne waarvoor nie net ek en Stephanie nie, maar die hele GKSA geroep is.
Die Nasionale Sinode en reformasie : briewe van ons lesers
Die afgelope sitting van die Nasionale Sinode het heelwat publisiteit ontlok, ongelukkig meestal met &apos;n negatiewe strekking, met so hier en daar &apos;n poging, sekerlik van uit die kerkverband, om sake in perspektief te stel. Eintlik jammer dat die kerk se wasgoed so in die publieke oog gewas moes word.